**

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **GRAD PREGRADA**

 **GRADONAČELNIK**

# Klasa: 363-01/16-09/03

# Urbroj: 2214/01-04/05-16-2

# Pregrada, 29. lipnja 2016.

 Na temelju odredbi članka 123. do 133. Zakona o cestama (NN 84/11, 22/13, 54/13, 148/13 i 92/14), članka 81. Pravilnika o parcelacijskim i drugim geodetskim eleboratima (NN 86/07, 25/09 i 148/09), Suglasnosti Županijske uprave za ceste Krapinsko-zagorske županije (Klasa: 940-06/16-01/29; Urbroj: 2140-12-03/2-16-2 od 16. 06. 2016. godine) i Odluke o razvrstavanju javnih cesta (“Narodne novine” br. 66/2015.), objavljuje

**J A V N I P O Z I V**

**nositeljima stvarnih prava na nekretninama koje neposredno graniče s zemljištem na kojem je izvedena županijska cesta ŽC2151 o započinjanju postupka evidentiranja županijske ceste u k.o. Pregrada**

 U skladu sa Suglasnosti za izradu potrebnih geodetskih radova i geodetskog elaborata za ŽC2151 (D229-Desinić-Sopot-Pregrada-D206) izdane od Županijske uprave za ceste Krapinsko-zagorske županije (Klasa: 940-06/16-01/29; Urbroj: 2140-12-03/2-16-2 od 16. 06. 2016. godine) Grad Pregrada započet će s obilježavanjem granica zemljišta na kojem je izgrađena predmetna županijska cesta naziva ŽC2151 u dijelu koji spada u katastarsku općinu Pregrada. U naravi je to cesta koja kreće od skretanja u ulici Grofa Ratkaja uz k.č.br. 1378 te nastavno prema Vrhima Pregradskim preko dijela k.č.br. 2256 i cijele k.č.br. 4356, a završava na samoj granici katastrske općine uz k.č.br. 3241 sve u k.o. Pregrada (sveukupno cca 840 m).

**Obilježavanje će biti izvršeno dana 15. 07. 2016. godine (petak) u 8 h sati krenuvši od** **skretanja u ulici Grofa Ratkaja.**

 Obilježavanje lomnih točaka granica predmetne županijske ceste biti će obavljano uz stručnu pomoć ovlaštenog inženjera geodezije Marka Mlinarića (Geo 850) iz trgovačkog društva “MOJA MEĐA” d.o.o. sa sjedištem u Donjoj Stubici, Obrtnička ulica 1.

U svrhu evidentiranja županijske ceste ŽC2151 (u dijelu koji spada u katastarsku općinu Pregrada) u katastru i zemljišnoj knjizi trgovačko društvo “MOJA MEĐA” d.o.o. izvršiti će izmjeru predmetnog zemljišta i izraditi geodetski elaborat izvedenog stanja županijske ceste. Svi nositelji stvarnih prava na nekretninama koje neposredno graniče s zemljištem na kojem je izvedena cesta mogu obaviti uvid u geodetski elaborat izvedenog stanja te tražiti eventualna dodatna pojašnjenja

**dana 16. 08. 2016.g. (utorak) od 10 do 12 h u prostoru Gradske vijećnice Grada Pregrade, J.K. Tuškana 2, Pregrada.**

# GRADONAČELNIK

#

#  Marko Vešligaj, dipl.oec.

Dostaviti:

1. Oglasna ploča, ovdje

2. web. stranica [www.grad.pregrada.hr](http://www.grad.pregrada.hr)

3. Arhiva, ovdje.